Елисавета Багряна
Кой съм аз?

chitanka.info

— Скреж ми е косата,

скреж ми е брадата.

Лед ми са очите,

в бял калпак ушите.

Сняг ми е кожуха,

духна — вятър духа,

бяга всичко живо,

бяга и се скрива…

Сам отговори ми —

как е мойто име?

— О, познах те аз,

ти си — Дядо Мраз!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.